આજે આપણે એવી જ કેટલીક છોકરીઓની વાત કરવા જઈ રહ્યાં છીએ જેઓ એકલી ટ્રેકિંગ કરવા જતી હોય. ટ્રેકિંગ દરમિયાન છોકરીઓએ સુરક્ષિત રહેવા માટે કેટલીક સાવધાનીઓ રાખવી જોઈએ. છોકરીઓ જ્યારે એકલી ટ્રેકિંગ પર જતી હોય ત્યારે માતા-પિતાને પોતાની દીકરીની વિશેષ ચિંતા રહેતી હોય છે. તે માટે છોકરીઓએ પહેલેથી જ કેટલીક વસ્તુઓ સાવધાની રૂપે પોતાની સાથે લઈ લેવી જોઈએ આ ઉપરાંત કેટલીક એવી એવી બાબતો છે કે જે ધ્યાનમાં રાખવાથી તમારો પ્રવાસ વધારે સુરક્ષિત બની શકે છે. સામાન્ય રીતે ટ્રેકિંગમાં તમારી સાથેનાં બધા જ અજાણ્યાં હોય છે જેથી સૌથી વધારે અગત્યનું એ રહેશે કે તમે તમારા ગ્રુપની દરેક વ્યક્તિ સાથે પરિચય કેળવી દો, જેથી મુશ્કેલીનાં સમયમાં તે લોકો તમારી મદદે આવી શકે. જો ટ્રેકિંગ દરમિયાન તમે થાકી જાઓ અથવા તો કોઈ પણ કારણસર તમારે બેસવું હોય તો ક્યારેય એકલા ન બેસવું, હંમેશા કોઈને સાથે રાખીને જ થાક ખાવા બેસવું જેથી તમે તમારા ગ્રુપથી અલગ ન પડી જાવ.